CELEX: 62015CA0585
Language: hr
Date: 2017-02-09 00:00:00
Title: Predmet C-585/15: Presuda Suda (treće vijeće) od 9. veljače 2017. (zahtjev za prethodnu odluku koji je uputio Tribunal de première instance francophone de Bruxelles – Belgija) – Raffinerie Tirlemontoise SA protiv État belge (Zahtjev za prethodnu odluku — Šećer — Pristojbe na proizvodnju — Izračun prosječnog gubitka — Izračun pristojbi na proizvodnju — Uredba (EZ) br. 2267/2000 — Valjanost — Uredba (EZ) br. 1993/2001 — Valjanost)

3.4.2017   
            
            
               HR
            
            
               Službeni list Europske unije
            
            
               C 104/20
            
         Presuda Suda (treće vijeće) od 9. veljače 2017. (zahtjev za prethodnu odluku koji je uputio Tribunal de première instance francophone de Bruxelles – Belgija) – Raffinerie Tirlemontoise SA protiv État belge
   (Predmet C-585/15) (1)
   
   ((Zahtjev za prethodnu odluku - Šećer - Pristojbe na proizvodnju - Izračun prosječnog gubitka - Izračun pristojbi na proizvodnju - Uredba (EZ) br. 2267/2000 - Valjanost - Uredba (EZ) br. 1993/2001 - Valjanost))
   (2017/C 104/29)
   Jezik postupka: francuski
   
      Sud koji je uputio zahtjev
   
   Tribunal de première instance francophone de Bruxelles
   
      Stranke glavnog postupka
   
   
      Tužitelj: Raffinerie Tirlemontoise SA
   
      Tuženik: État belge
   
      Izreka
   
   
               1.
            
            
               Članak 33. stavak 1. Uredbe Vijeća (EZ) br. 2038/1999 od 13. rujna 1999. o zajedničkoj organizaciji tržišta u sektoru šećera treba tumačiti na način da je za izračun prosječnog gubitka potrebno podijeliti ukupni iznos stvarnih troškova povezanih s izvoznim subvencijama za proizvode obuhvaćene tom odredbom s ukupnim izvezenim količinama tih proizvoda, bez obzira na to jesu li ili nisu za te količine subvencije stvarno isplaćene.
            
         
               2.
            
            
               Članak 33. stavak 2. spomenute uredbe treba tumačiti na način da pri ukupnom izračunu pristojbi na proizvodnju treba uzeti u obzir prosječni gubitak, koji se izračunava tako da se ukupni iznos stvarnih troškova povezanih s izvoznim subvencijama za proizvode obuhvaćene tom odredbom podijeli s ukupnim izvezenim količinama tih proizvoda, bez obzira na to jesu li ili nisu za te količine subvencije stvarno isplaćene.
            
         
               3.
            
            
               Uredba Komisije (EZ) br. 2267/2000 od 12. listopada 2000. o utvrđivanju pristojbi na proizvodnju i koeficijenta za izračun dodatne pristojbe u sektoru šećera za tržišnu godinu 1999./2000. i Uredba (EZ) br. 1993/2001 od 11. listopada 2001. o utvrđivanju pristojbi na proizvodnju u sektoru šećera za tržišnu godinu 2000./2001. su nevaljane.
            
         
      (1)  SL C 38, 1. 2. 2016.